Diari Oficial de la Generalitat Valenciana


Sumari del DOGV 7464, del 12-02-2015 (2015/1105)

RESOLUCIÓ de 6 de febrer de 2015, del director general d'Obres Públiques, Projectes Urbans i Habitatge, per mitjà de la qual es publica la relació de beneficiaris de les ajudes previstes en l'Orde 12/2013, de 24 de juny, per a atendre amb caràcter prioritari ajudes en matèria d'habitatge en situacions d'especial vulnerabilitat, i es desestimen les sol·licituds presentades a la mateixa orde corresponents a persones en què no concorren els supòsits previstos en les bases de la convocatòria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7464

Data del DOGV
:   12-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1105


Data del document
:   06-02-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de febrer de 2015, del director general d'Obres Públiques, Projectes Urbans i Habitatge, per mitjà de la qual es publica la relació de beneficiaris de les ajudes previstes en l'Orde 12/2013, de 24 de juny, per a atendre amb caràcter prioritari ajudes en matèria d'habitatge en situacions d'especial vulnerabilitat, i es desestimen les sol·licituds presentades a la mateixa orde corresponents a persones en què no concorren els supòsits previstos en les bases de la convocatòria. [2015/1105]  
Vista l'Orde 12/2013, de 24 de juny, de la Conselleria d'Infraestructures, Territori i Medi Ambient, per a atendre amb caràcter prioritari ajudes en matèria d'habitatge en situacions d'especial vulnerabilitat publicada en el Diari Oficial de la Comunitat Valenciana núm. 7056, de 28 de juny de 2013.  
Resultant que les sol·licituds presentades van ser objecte d'examen i valoració i es van aplicar els criteris establits en les bases que regulen la convocatòria de l'orde referida.  
Vist que aquelles sol·licituds en què concorrien els supòsits d'especial vulnerabilitat previstos en les bases de la convocatòria i, sempre que les disponibilitats pressupostàries ho van permetre, van ser objecte de resolució de concessió de les corresponents ajudes.  
Vist que l'article 18 de la Llei 38/2003, General de Subvencions, obliga a la publicació en el diari oficial corresponent de les subvencions concedides, amb expressió de la convocatòria, el programa i el crèdit pressupostari a què s'imputen, beneficiari, quantitat concedida i finalitat de la subvenció.  
Vist que l'article 26 de l'esmentada Llei 38/2003, General de Subvencions, disposa que la resolució del procediment es notificarà a les persones interessades d'acord amb el que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que la pràctica de la dita notificació s'ajustarà a les disposicions contingudes en l'article 59 de l'esmentada llei, resolc:  
  
Primer  
Publicar la concessió, a càrrec de l'aplicació pressupostària 62.42.21.064.23.52883 de la Línia T0304000 Pla de Vivenda, de les ajudes atorgades en matèria d'habitatge regulades en l'Orde 12/2013, de 24 de juny, de la Conselleria d'Infraestructures, Territori i Medi Ambient, per a atendre amb caràcter prioritari ajudes en matèria d'habitatge en situacions d'especial vulnerabilitat, als perceptors que s'inclouen en la relació de l'annex I a la present resolució pels imports que s'indiquen en este.  
  
Segon  
Desestimar les sol·licituds presentades corresponents a aquelles persones en què no concorrien els supòsits previstos en les corresponents bases o per esgotament pressupostari, que s'inclouen en la relació de l'annex II a la present resolució pels motius que es detallen en l'annex III d'esta.  
  
  
DISPOSICIÓ FINAL  
  
Única. Recursos  
Contra esta resolució, que posa fi a la via administrativa, es pot interposar potestativament recurs de reposició davant de la consellera d'Infraestructures, Territori i Medi Ambient, en el termini d'un mes comptador des de l'endemà de la notificació, de conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, o bé, directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que establixen els articles 10, 14 i 46 de la Llei reguladora de la Jurisdicció Contenciosa Administrativa.  
  
València, 6 de febrer de 2015.- El director general d'Obres Públiques, Projectes Urbans i Habitatge, p. d. (O 12/2013, de la consellera d'Infraestructures, Territori i Medi Ambient, Isabel Bonig Trigueros): Vicente Dómine Redondo.